CELEX: C2006/294/109
Language: lt
Date: 2006-12-02 00:00:00
Title: Byla T-262/06 P 2006 m. rugsėjo 18 d. Komisijos pateiktas apeliacinis skundas dėl 2006 m. liepos 12 d. Tarnautojų teismo sprendimo byloje F-18/05 D prieš Komisiją

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/53
            
         2006 m. rugsėjo 18 d. Komisijos pateiktas apeliacinis skundas dėl 2006 m. liepos 12 d. Tarnautojų teismo sprendimo byloje F-18/05 D prieš Komisiją
   (Byla T-262/06 P)
   (2006/C 294/109)
   Proceso kalba: prancūzų
   Šalys
   
      Apeliantė: Europos Bendrijų Komisija
   
      Kita proceso šalis:„D“
   Apeliantės reikalavimai
   
               —
            
            
               Panaikinti 2006 m. liepos 12 d. Tarnautojų teismo spendimą byloje F-18/05 D prieš Komisiją.
            
         
               —
            
            
               Grąžinti bylą Tarnautojų teismui, kad jis priimtų sprendimą kitais pagrindais.
            
         
               —
            
            
               Pripažinti teisę į su apeliaciniu skundu susijusias bylinėjimosi išlaidas arba palikti bylinėjimosi išlaidų klausimą spręsti Tarnautojų teismui.
            
         Apeliacinio skundo pagrindai ir pagrindiniai argumentai
   2006 m. liepos 12 d. Sprendimu, kurį prašoma panaikinti apeliaciniu skundu, Tarnautojų teismas panaikino 2004 m. gegužės 4 d. Komisijos sprendimą atmesti prašymą pripažinti, kad liga, kuria serga ieškovas, atsirado arba paūmėjo dėl profesinių priežasčių, ir priteisė iš Komisijos visas bylinėjimosi išlaidas.
   Pagrįsdama prašymą panaikinti šį sprendimą Komisija nurodo pagrindą, susijusį su Bendrijos teisės, ypač su Procedūros reglamento 48 straipsnio 2 dalies, pažeidimu tiek, kiek Tarnautojų teismas pripažino priimtinu naujai pateiktą argumentą dėl įsiteisėjusio sprendimo galios pažeidimo, kurį, pasak Komisijos, ieškovas pirmą kartą nurodė pirmoje instancijoje pateiktame dublike. Be to, Komisija teigia, kad Tarnautojų teismas padarė teisės klaidą ir (arba) neteisingai išaiškino šalių ir ypač jos nurodytas teisines aplinkybes. Dėl su bylos esme susijusių argumentų įvertinimo Komisija mano, jog Tarnautojų teismas pažeidė Bendrijos teisę ir būtent Europos Bendrijų pareigūnų tarnybos nuostatų 73 straipsnį bei su šiais nuostatais susijusį reglamentą kad jis netinkamai įvertino sprendimo T–376/02 (1) taikymo apimtį ir kad jis pažeidė pareigą motyvuoti. Ji taip pat tvirtina, jog Tarnautojų teismas sukėlė pavojų teisinio saugumo principui.
   
      (1)  2004 m lapkričio 23 d. Pirmosios instancijos teismo sprendimas O prieš Komisiją (Rink. VT p. I-A-349 ir II-1595).